Euroopa Parlamendi õigusloomega seotud resolutsioon ettepaneku kohta võtta vastu nõukogu määrus, millega muudetakse määrust (EÜ, Euratom) nr 2728/94 välistegevuse tagatisfondi asutamise kohta (KOM(2005)0130 - C6-0176/2005 - 2005/0025(CNS))



Euroopa Liidu Teataja 291 E , 30/11/2006 Lk 0083 - 0084



P6_TA(2006)0072 Välistegevuse tagatisfond * Euroopa Parlamendi õigusloomega seotud resolutsioon ettepaneku kohta võtta vastu nõukogu määrus, millega muudetakse määrust (EÜ, Euratom) nr 2728/94 välistegevuse tagatisfondi asutamise kohta (KOM(2005)0130 — C6-0176/2005 — 2005/0025(CNS)) (Nõuandemenetlus) Euroopa Parlament, - võttes arvesse komisjoni ettepanekut nõukogule (KOM(2005)0130) [1]; - võttes arvesse EÜ asutamislepingu artiklit 308 ja EURATOMi asutamislepingu artiklit 203, mille alusel nõukogu konsulteeris Euroopa Parlamendiga (C6-0176/2005); - võttes arvesse õiguskomisjoni arvamust õigusliku aluse ettepaneku kohta; - võttes arvesse kodukorra artikleid 51 ja 35; - võttes arvesse eelarvekomisjoni raportit (A6-0054/2006), 1. kiidab komisjoni ettepaneku muudetud kujul heaks; 2. palub komisjonil EÜ asutamislepingu artikli 250 lõike 2 ja EURATOMi asutamislepingu artikli 119 teise lõigu alusel ettepanekut vastavalt muuta; 3. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta; 4. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta; 5. teeb presidendile ülesandeks edastada Euroopa Parlamendi seisukoht nõukogule ja komisjonile. Muudatusettepanek 1 Esimene viide Muudatusettepanek 2 Teine viide Muudatusettepanek 3 Põhjendus 4 (4) Kui tagatisfondi varustamiseks loodud reservi ei lülitata 2007–2013 finantsperspektiivi, tuleks tagatisfondi rahastamine tagada Euroopa Liidu üldeelarve kohustuslike kulude kaudu. (4) Kui tagatisfondi varustamiseks loodud reservi ei lülitata 2007–2013 finantsperspektiivi, tuleks tagatisfondi rahastada väljaspool finantsperspektiivi ülemmäärasid ning arvata see reservi hulka. Muudatusettepanek 4 Põhjendus 7 (7) Asutamislepingud ei anna käesoleva määruse vastuvõtmiseks muid volitusi kui need, mis leiduvad EÜ asutamislepingu artiklis 308 ja Euratomi asutamislepingu artiklis 203, Muudatusettepanek 5 Artikli 1 punkt 4 Artikli 5 lõige 2 (määrus (EÜ, Euratom) nr 2728/94) 2. Leevendusmehhanismile tuginevad arvutused tehakse eraldiseisvana arvutustest, millele viidatakse artikli 3 kolmandas lõigus ja artiklis 4. Sellegi poolest on nende mõlema tulemuseks üks aastaülekanne. Leevendusmehhanismi raames Euroopa Liidu üldeelarvest makstavaid summasid käsitletakse artiklite 3 ja 4 arvutustes fondi netovarana. 2. Leevendusmehhanismile tuginevad arvutused tehakse eraldiseisvana arvutustest, millele viidatakse artikli 3 kolmandas lõigus ja artiklis 4. Sellegipoolest on nende mõlema tulemuseks üks aastaülekanne, milles on selgelt välja toodud erinevad osad. Leevendusmehhanismi raames Euroopa Liidu üldeelarvest makstavaid summasid käsitletakse artiklite 3 ja 4 arvutustes fondi netovarana. Muudatusettepanek 6 Artikli 1 punkt 4 Artikli 5 lõige 3 (määrus (EÜ, Euratom) nr 2728/94) 3. Kui ühe või mitme lepingulise kohustuse täitmata jätmisest põhjustatud tagatiste rakendamise tulemusel langevad fondi vahendid alla 50 % sihtsummast, esitab komisjon aruande erakorralistest meetmetest, mida võidakse võtta fondi vahendite täiendamiseks. 3. Kui ühe või mitme lepingulise kohustuse täitmata jätmisest põhjustatud tagatiste rakendamise tulemusel langevad fondi vahendid alla 75 % sihtsummast, teavitab komisjon viivitamatult eelarvepädevaid institutsioone sellise olukorra põhjustest ja esitab aruande erakorralistest meetmetest, mida võidakse võtta fondi vahendite täiendamiseks. [1] ELTs seni avaldamata. --------------------------------------------------